CELEX: 62009TN0092
Language: sk
Date: 2009-03-02 00:00:00
Title: vec T-92/09: Žaloba podaná 2. marca 2009 — Strategi Group/ÚHVT — Reed Business Information (STRATEGI)

16.5.2009   
            
            
               SK
            
            
               Úradný vestník Európskej únie
            
            
               C 113/39
            
         Žaloba podaná 2. marca 2009 — Strategi Group/ÚHVT — Reed Business Information (STRATEGI)
   (vec T-92/09)
   2009/C 113/78
   Jazyk žaloby: angličtina
   
      Účastníci konania
   
   
      Žalobca: Strategi Group Ltd (Manchester, Spojené kráľovstvo) (v zastúpení: N. Saunders, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Reed Business Information (Issy-Les-Moulineaux, Francúzsko)
   
      Návrhy žalobcu
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 18. decembra 2008 vo veci R 1581/2007-2 a vrátiť prihlášku ÚHVT, aby mohol pokračovať v konaní,
            
         
               —
            
            
               zaviazať ÚHVT (a každého vedľajšieho účastníka konania) na náhradu trov tohto konania a konania pred odvolacím senátom ÚHVT.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „STRATEGI“ pre služby v triede 35.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: francúzsky zápis ochrannej známky č. 1 240 001 pre slovnú ochrannú známku „Stratégies“ pre tovary a služby v triedach 9, 16, 28, 35, 41 a 42.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia.
   
      Dôvody žaloby: porušenie článku 43 nariadenia Rady 40/94, keďže odvolací senát pochybil najmä tým, že za okolností tejto veci rozhodol, že použitie ochrannej známky ako názvu časopisu môže predstavovať použitie tejto ochrannej známky pre služby ponúkané v tejto publikácii, a tým, že nestanovil riadne požiadavky na dôkazy, ktoré sú potrebné na preukázanie skutočného používania za takých okolností, a/alebo riadne nezohľadnil dôkazy predložené na základe správnych zásad; ďalej alebo subsidiárne, porušenie pravidla 22 nariadenia Komisie č. 2868/95 (1), keďže odvolací senát neuplatnil správne toto ustanovenie na okolnosti veci, lebo neposkytol usmernenie o dôkazoch vyžadovaných na preukázanie používania a/alebo nesprávne konštatoval, že dôkazy predložené žalobcom boli nedostatočné na preukázanie používania ochrannej známky pri predmetných službách.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).